polyglot-tagger/wikipedia-language-snippets-filtered huggingface dataset:
లా గోమెరా ద్వీపంలో బెథెన్కోర్టు ఒక స్థావరాన్ని కూడా స్థాపించాడు. కాని ఈ ద్వీపం పూర్తిగా జయించటానికి చాలా సంవత్సరాల ముందు ఇది సంభవించి ఉంటుంది. లా గోమెరా, గ్రాన్ కానరియా, టెనెరిఫే, లా పాల్మా స్థానికులు కాస్టిలియా ఆక్రమణదారులను దాదాపు ఒక శతాబ్దం పాటు ప్రతిఘటించారు. 1448 లో మాసియోటు డి బెథెన్కోర్టు లాంజారోటు ప్రభువును పోర్చుగల్ ప్రిన్స్ హెన్రీ ది నావిగేటరుకు విక్రయించాడు. ఈ చర్యను స్థానికులు లేదా కాస్టిలియన్లు అంగీకరించలేదు. కానరీ ద్వీపాలు పోర్చుగీస్ నియంత్రణలో ఉన్నాయని పోపు ఐదవ నికోలసు తీర్పు ఇచ్చినప్పటికీ ఈ సంక్షోభం తిరుగుబాటుకు దారితీసింది. ఇది పోర్చుగీసులను తుది బహిష్కరణ చేసేవరకు కొనసాగింది. 1479 లో పోర్చుగల్, కాస్టిలే అల్కోవాసు ఒప్పందం మీద సంతకం చేశాయి. ఇది అట్లాంటికు నియంత్రణ మీద కాస్టిలే, పోర్చుగల్ మధ్య వివాదాలను పరిష్కరించుకుంది. ఈ ఒప్పందం కానరీ ద్వీపాల మీద కాస్టిలియన్ నియంత్రణను గుర్తించింది. కానీ అజోర్సు, మదీరా, కేప్ వర్దే ద్వీపాలను పోర్చుగీస్ స్వాధీనం చేసుకున్నట్లు ధ్రువీకరించింది. అలాగే అదనంగా కనుగొన్న ఇతర అట్లాంటిక్లోని ద్వీపాలకు, భూములకు పోర్చుగీసుకు హక్కులను ఇచ్చింది.
ఈ ద్వీపసమూహాలకు సముద్రతీరాలు, వాతావరణం, ప్రధాన సహజ ఆకర్షణలుగా ఉన్నాయి. ముఖ్యంగా గ్రాన్ కానరియాలోని మాస్పలోమాస్, టెనెరిఫేలోని టీడ్ నేషనల్ పార్కు, మౌంటు టీడు (ప్రపంచంలోని మూడవ ఎత్తైన అగ్నిపర్వతం ఉంది. సముద్రపు అడుగుభాగం నుండి దాని స్థావరం నుండి కొలుస్తారు). ఇది సంవత్సరానికి 12 మిలియన్ల మంది సందర్శకులతో ఒక ప్రధాన పర్యాటక కేంద్రంగా ఉంది. టెనెరిఫే, గ్రాన్ కానరియా, ఫ్యూర్టెవెంచురా, లాంజారోటు దీవులు పర్యాటకులను అధికంగా ఆకర్షిస్తున్నాయి. ఈ ద్వీపాలు ఉపఉష్ణమండల వాతావరణాన్ని కలిగి ఉంటాయి. పొడవైన వేడి వేసవి, మధ్యస్తంగా వెచ్చని శీతాకాలాలు ఉంటాయి. స్థానం, ఎత్తును బట్టి వర్షపాత స్థాయిలు, సముద్ర నియంత్రణ స్థాయి మారుతూ ఉంటాయి. ఈ ద్వీపసమూహంలో ఆకుపచ్చ ప్రాంతాలు, ఎడారి ఉన్నాయి. ఉష్ణోగ్రత విలోమ పొర పైన ఉన్న వాటి కారణంగా ఈ ద్వీపాల ఎత్తైన పర్వతాలు ఖగోళ పరిశీలనకు అనువైనవిగా ఉన్నాయి. ఈ కారణంగా టెనెరిఫే ద్వీపంలోని టీడు అబ్జర్వేటరీ, లా పాల్మా ద్వీపంలోని రోక్ డి లాస్ ముచాచోస్ అబ్జర్వేటరీ అనే రెండు ప్రొఫెషనల్ అబ్జర్వేటరీలను ఈ ద్వీపాలలో నిర్మించారు.
18 వ శతాబ్దం చివరి నాటికి కానరీ ద్వీపవాసులు అప్పటికే స్పానిషు అమెరికా భూభాగాలైన హవానా, వెరాక్రూజు శాంటో డొమింగో, శాన్ ఆంటోనియో, టెక్సాస్, సెయింట్ బెర్నార్డ్ పారిష్, లూసియానాకు వలస వెళ్ళారు. ఈ ఆర్థిక ఇబ్బందులు 20 వ శతాబ్దం 19 వశతాబ్దం మొదటి భాగంలో సామూహిక వలసలకు దారితీశాయి. ప్రధానంగా అమెరికాకు విస్తరించాయి. 1840 - 1890 మధ్య 40,000 మంది కానరీ ద్వీపవాసులు వెనిజులాకు వలస వెళ్ళారు. అలాగే వేలాది మంది కానరియన్లు ప్యూర్టో రికోకు వలస వెళ్లారు. అక్కడ స్పెయిన్ ప్రధాన భూభాగం నుండి వచ్చిన ఇతర వలసదారుల కంటే కెనరియన్లు ద్వీప జీవితానికి అనుకూలంగా ఉంటారని స్పానిషు రాచరికం భావించింది. ప్యూర్టో రికోలోని హటిల్లో పట్టణంలో మాస్కరస్ ఫెస్టివల్ వంటి సంప్రదాయాలు ప్యూర్టో రికోలో ఇప్పటికీ సంరక్షించబడిన కెనరియన్ సంస్కృతికి ఉదాహరణ. అదేవిధంగా అనేక వేల మంది కెనరియన్లు క్యూబా తీరాలకు వలస వచ్చారు. 1898 నాటి స్పానిష్-అమెరికన్ యుద్ధంలో, స్పానిషు అమెరికా దాడికి వ్యతిరేకంగా ద్వీపాలను బలపరిచింది.
లాస్ పాల్మాస్ డి గ్రాన్ కానరియా ఇలా స్వీయన్యాయపూర్వ అధికారాలు కలిగిన మొదటి నగరం. ఈ నగరంలో పదహారవ, పదిహేడవ శతాబ్దాలలో కానరీ ద్వీపాల కెప్టెన్ జనరలు నివాసించిన కారణంగా ఈ నగరం విశేషాధికారాలు కలిగి ఉంది. 1661 మేలో కానరీ దీవులు కెప్టెన్ జనరల్ జెరోనిమొ డీ బెనవెంటే వై క్వినోనెసు కెప్టెన్సీ ప్రధాన కార్యాలయం టేనేరిఫ్ ద్వీపంలోని శాన్ క్రిస్టోబలు డి లా లగున నగరానికి తరలించబడింది. ఈ కారణంగా ఆక్రమణ నుండి ఈ ద్వీపం అత్యధిక జనసాంధ్రత, సారవంతమైన ఉత్పత్తితో ఆర్థికాభివృద్ధికి అవకాశం కలిగించేలా ఉంది. లా లగున ద్వీపసమూహానికి రాధానిగా ప్రాధాన్యత సంతరించుకుంది. 19 వ శతాబ్దంలో శాంటా క్రుజ్ డి టెనెరిఫే నగరానికి కానరీ దీవులు రాజధాని అధికారిక హోదా ఇవ్వడానికి ముందు ద్వీపసమూహం ఆర్థిక, రాజకీయ, సంస్థల ఆధిపత్యం కొరకు శాన్ క్రిస్టోబలు డి లా లగున, లాస్ పాల్మాస్ డి గ్రాన్ కానరియా బూర్జువాల మధ్య వివాదాలు కొనసాగాయి.
1927 లో కానరీ ద్వీపాల ప్రాంతం రెండు ప్రావిన్సులుగా విభజించబడింది. 1982 లో కానరీ ద్వీపాల స్వయంప్రతిపత్తి సంఘం స్థాపించబడింది. దీని రాజధానిగా శాంటా క్రజ్ డి టెనెరిఫే, లాస్ పాల్మాస్ డి గ్రాన్ కానరియా నగరాలు రెండూ ఉన్నాయి. ఇవి శాంటా క్రజ్ డి టెనెరిఫే, లాస్ పాల్మాసు ప్రొవింసులకు రాజధానులుగా ఉంటాయి. లాస్ పాల్మాసు డి గ్రాన్ కానరియా 1768 నుండి కానరీల బీవులలో అతిపెద్ద నగరంగా ఉంది. 1833 స్పెయిన్ ప్రాదేశిక విభజన తరువాత 1927 మధ్య శాంటా క్రజ్ డి టెనెరిఫే కానరీ ద్వీపాల ఏకైక రాజధానిగా ఉంది. 1927 లో కానరీ ద్వీపాలు రెండింటిలో రాజధానిని ఉండాలని ఒక ఉత్తర్వు జారి చేయబడింది. కానరీ ద్వీపాలలో మూడవ అతిపెద్ద నగరం టెనెరిఫేలోని శాన్ క్రిస్టోబల్ డి లా లగున . ఈ నగరంలో కన్సెజో కన్సల్టివో డి కానరియాసు ఉంది.
మధ్య యుగాల చివరలో ఐరోపియన్లు ఈ ద్వీపాలను అన్వేషించడం ప్రారంభించినప్పుడు వారు నవీనశిలాయుగం స్థాయి సాంకేతిక పరిజ్ఞానంలో నివసిస్తున్న అనేక మంది స్థానిక ప్రజలను ఎదుర్కొన్నారు. కానరీ ద్వీపాల స్థావరం పూర్వ చరిత్ర ఇంకా అస్పష్టంగా ఉన్నప్పటికీ భాషా, జన్యు విశ్లేషణలు ఈ నివాసితులలో కొంతమంది సమీప ఉత్తర ఆఫ్రికా తీరంలో బెర్బెర్లతో ఒక సాధారణ మూలాన్ని పంచుకున్నట్లు సూచిస్తున్నాయి.
పూర్వ కాలనీలనివాసులు సమష్టిగా గ్వాంచెలు అని పిలువబడ్డారు. అయినప్పటికీ గ్వాంచెలు అనే పేరు టెనెరిఫే స్థానిక నివాసులకు మాత్రమే ఉండేది. 14 వ శతాబ్దం నుండి మాజోర్కా, పోర్చుగల్, జెనోవా నుండి అనేక మంది నావికులు ఈ ద్వీపాలను సందర్శించారు. 1312 లో లాంజారోటు ద్వీపంలో లాన్సెలోట్టో మలోసెల్లో స్థిరపడ్డాడు. 1350 - 1400 వరకు కొనసాగిన ద్వీపాలలో బిషప్పుతో మేజరుకాన్లు ఒక మిషనును స్థాపించాడు.
ఫ్రెంచి అన్వేషకులు జీన్ డి బెథెన్కోర్టు, గాడిఫెరు డి లా సల్లే, కాస్టిలేకు చెందిన మూడవ హెన్రీ, ప్రభువులు, సామ్రాజ్యాల లాంజారోటు యాత్రతో 1402 లో కాస్టిలియా ద్వీపాలను జయించడం ప్రారంభమైంది. అక్కడ నుండి వారు ఫ్యూర్టెవెంచురా , ఎల్ హిర్రోలను జయించారు. బెథెన్‌కోర్ట్ కింగ్ ఆఫ్ ది కానరీ ఐలాండ్సు అనే బిరుదును అందుకున్నప్పటికీ కింగ్ మూడవ హెన్రీను తన అధిపతిగా గుర్తించాడు. కొన్ని ద్వీపాలలో ఆదిమవాసుల ప్రతిఘటనను చూస్తే ఇది సాధారణ సైనికచర్య కాదని భావిస్తున్నారు. ప్రభువుల మద్య ఉన్న (ద్వీపాలను స్వాధీనం చేసుకోవడం ద్వారా వారి ఆర్థిక, రాజకీయ శక్తిని బలోపేతం చేయాలని నిశ్చయించుకున్నాయి) రాష్ట్రాలతో విభేదాలను ప్రాదేశిక విస్తరణ ప్రక్రియలో ప్రభువులకు కిరీటానికి వ్యతిరేకంగా బలోపేతం చేయడంలో సఫలం అయ్యారు.
కులీన విజయం ప్రభువులు వారి స్వంత ప్రయోజనం కోసం, కాస్టిలే కిరీటం ప్రత్యక్ష భాగస్వామ్యం లేకుండా నిర్వహించిన ప్రారంభ విజయాలను సూచిస్తుంది. ఇది గొప్ప విజేతలు, కిరీటం మధ్య స్వాధీనం చేసుకున్న ఒప్పందాలకు బదులుగా ప్రభువులకు విజయం హక్కులను ఇచ్చింది. 1402 - 1405 మధ్య జీన్ డి బెథెన్కోర్టు , గాడిఫెరు డి లా సల్లే బేటాన్కురియను విజయం అని పిలువబడే ప్రారంభ దశను ఈ కాలంలో గుర్తించవచ్చు. తరువాతి దశను కాస్టిలియన్ కాంక్వెస్టు అని పిలుస్తారు. కాస్టిలియన్ ప్రభువుల నుండి కొనుగోలు చేసినవి, ఒప్పందాలు, వివాహ సంబంధాల ద్వారా, గతంలో స్వాధీనం చేసుకున్న ద్వీపాలతో 1450 లో లా గోమెరా ద్వీపాన్ని కూడా చేర్చారు.
ఆక్రమణ తరువాత కాస్టిలియన్లు ఒకే-పంట సాగు ఆధారంగా కొత్త ఆర్థిక నమూనాను విధించారు: మొదట చెరకు; తరువాత వైన్, ఇంగ్లాండుతో వాణిజ్యం చేయడానికి ప్రధానాంశంగా ఉన్నాయి. ఈ యుగంలో వలసరాజ్యాల ప్రభుత్వ మొదటి సంస్థలు స్థాపించబడ్డాయి. 1480 మార్చి 6 నుండి కాస్టిలే కాలనీ అయిన గ్రాన్ కానరియా, 1495 నుండి స్పానిషు కాలనీ అయిన టెనెరిఫేలకు ఒక్కొకదనికి ఒక్కొక రాజప్రతినిధులు ఉన్నారు. కానరీ ద్వీపాలలోని రోసెల్ల టింక్టోరియా సమృద్ధివలన లభించే ఆదాయాన్ని లక్ష్యంచేసుకుని జీన్ డి బెథెన్కోర్టు ద్వీపాలను స్వాధీనం చేసుకొన్నడని ఊహాగానాలు ఉన్నాయి. లైకెన్ దీవి రంగులు వేయడానికి శతాబ్దాలుగా ఉపయోగించబడుతోంది. ఇందులో రోసెల్లా టింక్టోరియా నుండి సేకరించే రాయల్ పర్పుల్ రంగులు ఉన్నాయి. దీనిని ఆర్సెయిల్ అని కూడా పిలుస్తారు.
దీనిలో ఎనిమిది ప్రధాన ద్వీపాలు ఉన్నాయి: టెనెరిఫే, ఫ్యూర్టెవెంచురా, గ్రాన్ కానరియా, లాంజారోటు, లా పాల్మా, లా గోమెరా, ఎల్ హిరో, లా గ్రాసియోసా. ఈ ద్వీపసమూహంలో చాలా చిన్న ద్వీపాలు ఉన్నాయి: అలెగ్రాంజా, ఇస్లా డి లోబోస్, మోంటానా క్లారా, రోక్ డెల్ ఓస్టే, రోక్ డెల్ ఎస్టే. ఇది ప్రక్కనే ఉన్న రాతి వరుసలను కూడా కలిగి ఉన్నాయి. పురాతన కాలంలో, ద్వీపమాలికను తరచుగా "అదృష్ట ద్వీపాలు" అని పిలుస్తారు. కానరీ ద్వీపాలు స్పెయిన్ ఆగ్నేయాంత ప్రాంతంగా ఉన్నాయి. మాకరోనేషియాలోని అతిపెద్ద, అత్యధిక జనాభా కలిగిన ద్వీపసమూహంగా ఇవి గుర్తించబడుతున్నాయి. చారిత్రాత్మకంగా కానరీ ద్వీపాలు నాలుగు ఖండాల మధ్య వంతెనగా పరిగణించబడ్డాయి: ఆఫ్రికా, ఉత్తర అమెరికా, దక్షిణ అమెరికా, ఐరోపా.
డచ్ వారు ఆ సంపద మొత్తాన్ని అప్పగించాలని డిమాండు చేస్తూ నగరాన్ని ముట్టడించారు. వారికి 12 గొర్రెలు, 3 దూడలు స్వాధీనం అయ్యాయి. కోపంతో డచ్చి 4,000 మంది సైనికులను శాంటా బ్రూగిడా గ్రామంలో ఆశ్రయం పొందుతున్న కౌన్సిల్ ఆఫ్ కానరీల మీద దాడి చేయడానికి పంపింది. 300 మంది కెనరియన్ సైనికులు మోంటే లెంటిస్కల్ గ్రామంలో డచ్చిసైనికుల మీద మెరుపుదాడి చేసారు. పోరాటంలో 150 మంది మృతి చెందారు. మిగిలిన వారిని బలవంతంగా వెనక్కి తీసుకున్నారు. డచ్ వారు లాస్ పాల్మాస్ డి గ్రాన్ కానరియా మీద దృష్టి కేంద్రీకరించి దానిని కాల్చడానికి ప్రయత్నించారు. డచ్ వారు గ్రాన్ కానరియా దక్షిణ తీరంలో మాస్పలోమాస్, లా గోమెరాలోని శాన్ సెబాస్టియను, లా పాల్మాలోని శాంటా క్రజ్లను దోచుకున్నారు. కాని చివరికి లాస్ పాల్మాస్ ముట్టడిని ఉపసంహరించుకున్నారు.
మొదటిది "రాజ్యాల ఆర్ధిక సహాయంతో చేయబడిన యాత్రలు. అధికారిక శాస్త్రీయ సంస్థలతో దగ్గరి సంబంధం కలిగి ఉంటాయి. ఇలస్ట్రేషను, పురోగతి స్ఫూర్తిని, కఠినమైన శాస్త్రీయ లక్ష్యాలు ను కలిగి ఉంటాయి. ఈ రకమైన యాత్రలో సిరెరా, రెన్ ఈ క్రింది ప్రయాణికులను కలిగి ఉన్నారు:
టెనెరిఫేలోని టీడ్ అగ్నిపర్వతం స్పెయిన్‌లోని ఎత్తైన పర్వతంగానూ, మహాసముద్ర ద్వీపంలో మూడవ ఎత్తైన అగ్నిపర్వతంగానూ గుర్తించబడుతుంది. లా గోమెరా మినహా అన్ని ద్వీపాలు గత మిలియను సంవత్సరాలుగా చురుకుగా ఉన్నాయి; వాటిలో నాలుగు యూరోపియా ఆవిష్కరణ నుండి విస్ఫోటనం రికార్డులు ఉన్నాయి. ఈ ద్వీపాలు అట్లాంటికు ప్రారంభంతో సంబంధం ఉన్న జురాసిక్ ఓషియానిక్ క్రస్ట్ నుండి పెరుగుతాయి. క్రెటేషియస్ సమయంలో అండర్వాటర్ మాగ్మాటిజం ప్రారంభమైంది. మియోసిను సమయంలో సముద్రపు ఉపరితలం చేరుకుంది. ఈ ద్వీపాలను అట్లాసు పర్వత ప్రొవింసు ఫిజియోగ్రాఫికు విభాగంగా పరిగణిస్తారు. ఇది పెద్ద ఆఫ్రికా ఆల్పైను సిస్టం విభాగంలో భాగం.
శాంటా క్రజ్ డి టెనెరిఫే, లాసు పాల్మాసు డి గ్రాన్ కానరియా నగరాలు ఆధునికకాలంలో ప్రవేశించే సమయంలో స్పానిషు ఆక్రమణదారులు, వ్యాపారులు, మిషనరీలకు మజీలీ ప్రదేశంగా మారాయి. ఈ వాణిజ్య మార్గం ద్వీపాలలో నివసిస్తున్న కొన్ని సామాజిక రంగాలకు గొప్ప సంపదను ఇచ్చింది. ఈ ద్వీపాలు చాలా సంపన్నంగా మారాయి. తరువాత ఐరోపా నలుమూలల నుండి వ్యాపారులు, సాహసికులను ఆకర్షించాయి. ఈ రద్దీలో, సుసంపన్న కాలంలో లా పాల్మాలో అద్భుతమైన రాజభవనాలు, చర్చిలు నిర్మించబడ్డాయి. ఎల్ సాల్వడార్ చర్చి 16 వ శతాబ్దపు ద్వీపంలోని వాస్తుశిల్పానికి ఉత్తమ ఉదాహరణలలో ఒకటిగా మిగిలిపోయింది. పౌర నిర్మాణం కాసాస్ డి లాస్ సాంచెజ్-ఓచాండో లేదా కాసా క్వింటానా రూపాలలో ఉనికిలో ఉంది.
ఇస్లాస్ కానరియాస్ అనే పేరు లాటిన్ పేరు కానరియా ఇన్సులే నుండి ఉద్భవించింది. దీని అర్ధం "డాగ్స్ ఐలాండ్స్". ఇది గ్రాన్ కానరియాకు మాత్రమే వర్తించబడింది. చరిత్రకారుడు ప్లినీ ది ఎల్డరు అభిప్రాయం ఆధారంగా మౌరెటేనియా రాజు రెండవ జూబా ఈ ద్వీపానికి కెనరియా ద్వీపం అని పేరుపెట్టాడు. ఎందుకంటే "చాలా పెద్దసంఖ్యలో కుక్కలు ఉన్నాయి" ఉంది". ప్రత్యామ్నాయంగా ద్వీపంలోని స్థానిక నివాసులు గ్వాంచెస్ కుక్కలను ఆరాధించేవారు. వాటిని మమ్మీ చేసారు, సాధారణంగా వాటిని పవిత్ర జంతువులుగా భావించారు. కుక్క-తల దేవుడు అనుబిసు పురాతన ఈజిప్షియను ఆరాధనకు దగ్గరి సంబంధం కలిగి ఉంది. కానీ వీటిలో ఎవరు మొదటి ఆరాధకులో ఉందో వివరణ ఇవ్వబడలేదు.
ఈ ద్వీపాలను ఫోనిషియన్లు, గ్రీకులు, కార్తాజినియన్లు సందర్శించి ఉండవచ్చని భావిస్తున్నారు. కింగ్ రెండవజుబా, సీజర్ అగస్టసు, నుమిడియన్ ప్రొటెగే ఈ ద్వీపాలను కనుగొని పాశ్చాత్య ప్రపంచానికి పరిచయం చేసిన గుర్తింపు పొందారు. ప్లినీ ది ఎల్డర్ అభిప్రాయం ఆధారంగా జుబా ద్వీపాలను జనావాసాలు లేనిదిగా గుర్తించినప్పటికీ "ఒక చిన్న రాతి ఆలయం", "భవనాల కొన్ని ఆనవాళ్ళు" ఉన్నాయని కనుగొన్నాడు. సా.శ. మొదటి శతాబ్దం ప్రారంభంలో పశ్చిమ మొరాకోలో ఉన్న మొగాడోరు వద్ద రంగు ఉత్పత్తి తిరిగి తెరవడానికి జుబా ఒక నావికా దళాన్ని పంపించాడు. అదే నావికా దళం తరువాత కానరీ ద్వీపాల అన్వేషణకు పంపబడిన సమయంలో మొగాడారును వారి మిషన్ స్థావరంగా ఉపయోగించుకుంది.
1723 నాటికి కానరీ దీవుల కెప్టెన్ జనరల్ లోరెంజో ఫెర్నాండెజ్ డి విల్లవిసెంసియో తన కార్యాలయాన్ని శాన్ క్రిస్టోబల్ డి లా లగున నుండి శాంటా క్రుజ్ డి టెనెరిఫే నగరానికి మార్చుకున్నాడు. ఈ నిర్ణయం గ్రాన్ కానరియా ద్వీపం సమాజాన్ని అసంతృప్తికి గురిచేసింది. శాంటాక్రూజు కానరీ దీవులు మొట్టమొదటగా పూర్తిగా అధికారిక రాజధాని ఉంది. 1833 నవంబరు కానరీ దీవులు ప్రావిన్సు సృష్టించబడింది. రాజధాని లాస్ పాల్మాస్ డి గ్రాన్ కానరియా, శాంటా క్రుజ్ డి టెనెరిఫే లాస్ పాల్మాస్: 1927 లో శాంటా క్రుజ్ డి టెనెరిఫే, కానరీ దీవులు రెండు ప్రావిన్సు ప్రాంతాలుగా విడగొట్టారు. వీటికి హొమొనిమసు రాజధానిగా ఉంది.
డియోసిస్ కానరిఎన్స్: గ్రాన్ కానరియా, ఫ్యుర్టేవెంచురా, లాంజారోటు: తూర్పు విభాగంలోని ద్వీపాలను కలిగిఉంది. దీని రాజధాని శాన్ మార్సియల్ ఎల్ రుబికాన్ , లాస్ పాల్మాస్ డి గ్రాన్ కానరియా ఉంది. ఇది టెలెడెసు కేంద్రంగా ఒక మునుపటి బిషోర్పికు ఉంది. అయితే తరువాత ఇది రద్దు చేయబడింది.
టెనెరిఫే, లా పాల్మ, లా గోమెర, ఎల్ హిఎర్రో: డియోసిస్ నివారిఎన్స్, పశ్చిమ ప్రావిన్స్ ద్వీపాలుగా ఉన్నాయి. దీని రాజధాని శాన్ క్రిస్టోబల్ డి లా లగున .
టీడు నేషనలు పార్కు కానరీ దీవులలోని పురాతన, అతిపెద్ద జాతీయ ఉద్యానవనంగానూ, స్పెయిన్‌లో పురాతనమైనదిగానూ గుర్తించబడుతుంది. టెనెరిఫే ద్వీపం భౌగోళిక కేంద్రంలో ఉన్న ఇది స్పెయిన్‌లో అత్యధికంగా సందర్శించే జాతీయ ఉద్యానవనంగా ఉంది. 2010 లో ఇది ఐరోపాలో అత్యధికంగా సందర్శించే జాతీయ ఉద్యానవనంగానూ, ప్రపంచవ్యాప్తంగా రెండవదిగానూ గుర్తించబడుతుంది.
పార్కు హైలైటు టీడు అగ్నిపర్వతం; 3,718 మీటర్లు ఎత్తులో నిలబడి ఇది దేశం ఎత్తైన భూమి మీద ఉన్న మూడవ అతిపెద్ద అగ్నిపర్వతంగా ఉంది. 2007 లో టీడు నేషనలు పార్కు స్పెయిను 12 ట్రెజర్లలో ఒకటిగా ప్రకటించబడింది.
కానరీ ద్వీపాల స్వయంప్రతిపత్తి కమ్యూనిటీలో రెండు ప్రావిన్సులు ఉన్నాయి. లాస్ పాల్మాస్, శాంటా క్రజ్ డి టెనెరిఫే, దీని రాజధానులు స్వయంప్రతిపత్త సమాజానికి రాజధానులు. ఏడు ప్రధాన ద్వీపాలలో ప్రతి ఒక్కటి క్యాబిల్డో ఇన్సులరు అనే ద్వీప కౌన్సిలు చేత పాలించబడుతుంది. ప్రతి ద్వీపం చిన్న మునిసిపాలిటీలుగా విభజించబడింది; లాస్ పాల్మాస్‌ను 34 మునిసిపాలిటీలుగా విభజించారు. శాంటా క్రజ్ డి టెనెరిఫే 54 మునిసిపాలిటీలుగా విభజించబడింది.
1599 లో డచ్ తిరుగుబాటు సమయంలో అత్యంత తీవ్రమైన దాడి జరిగింది. 12,000 మంది పురుషులతో కూడిన 74 ఓడలు డచ్ నౌకాదళం పీటర్ వాన్ డెర్ డస్ నేతృత్వంలో రాజధాని లాస్ పాల్మాస్ డి గ్రాన్ కానరియా మీద దాడి చేసింది . ఓడరేవుకు కాపలాగా ఉన్న కాస్టిల్లో డి లా లుజ్ మీద డచ్ వారు దాడి చేశారు. కానరియన్లు నగరం నుండి పౌరులను తరలించారు. కాస్టిల్లో లొంగిపోయాడు . డచ్ వారు లోతట్టుకు వెళ్లారు కాని కెనరియన్ అశ్వికదళం వారిని తిరిగి నగరానికి సమీపంలో ఉన్న తమరాసైటుకు తరలించింది.
ద్వీపసమూహం రాజకీయ రాజధాని పందొమ్మిదో శతాబ్దం వరకు ఉనికిలో లేదు. 15 వ శతాబ్దం కానరీ దీవుల్లోని ఆక్రమణ సమయంలో ఐరోపియన్లు స్థాపించిన మొదటి నగరాలు ఉన్నాయి: టెల్డెసు, శాన్ మార్సియలు డెల్ రుబికాన్ , బెటాంక్యురియా . మొదటి ఐరోపా సంస్థలు ద్వీపసమూహంలో స్థాపించబడ్డాయని ఈ నగరాలు సగర్వంగా చెప్పుకుంటాయి. అయినప్పటికీ ద్వీపసమూహం మీద మొత్తం గెలుపు సాధించక ముందుగానే అభివృద్ధి చేయబడ్డాయి. ఇది కాస్టిల్ క్రౌనులో విలీనం కాక ముందుగానే ఈ నగరాలు ఉనికిలో ఉన్నాయి.
స్పెయిన్, మొరాకో మధ్య కానరీల అంతర్జాతీయ సరిహద్దు వివాదస్పదమైనదిగా ఉంది. మొరాకో అధికారిక స్థానం ప్రాదేశిక పరిమితులకు సంబంధించిన అంతర్జాతీయ చట్టాలు కానరీల భూభాగం ఆధారంగా సముద్రతీర సరిహద్దులను క్లెయిమ్ చేయడానికి స్పెయిన్‌కు అధికారం ఇవ్వవు. ఎందుకంటే కానరీ ద్వీపాలు పెద్ద ఎత్తున స్వయంప్రతిపత్తిని కలిగి ఉంటాయి. వాస్తవానికి ద్వీపాలకు ప్రత్యేకమైన స్వయంప్రతిపత్తి ఉండదు. ఎందుకంటే స్పానిషు ప్రాంతాలలో ప్రతి ఒక్కటి ఐరోపాప్రాంతాలకు సమానమైన హోదా కలిగిన స్వయంప్రతిపత్తి కలిగిన సమాజంగా పరిగణించబడుతుంది.
స్పెయినులో ప్రజాస్వామ్య రాజ్యాంగబద్ధమైన రాచరికం ఏర్పడిన తరువాత 1982 లో పార్లమెంటులో ఆమోదించబడిన ఒక చట్టం ద్వారా కానరీద్వీప సమూహాలు స్వయంప్రతిపత్తి కలిగిన ప్రభుత్వంగా స్థాపించబడింది. 1983 లో మొట్టమొదటి స్వతంత్ర ఎన్నికలు జరిగాయి. స్పానిషు సోషలిస్టు వర్కర్సు పార్టీ గెలుపొందింది. 2007 ఎన్నికలలో ఫొసు బహుళ స్థానాలను సాధించినప్పటికీ ప్రభుత్వం ఏర్పాటుకు తగినంత బలం తగ్గిన కారణంగా జాతీయవాద కానరియన్ కోయలిషన్, సాంప్రదాయవాద పార్టిడో పాపులర్ సంకీర్ణ ప్రభుత్వాన్ని ఏర్పాటు చేసాయి.
ద్వీపాల ఆర్థిక వ్యవస్థ స్పెయిను కరేబియను కాలనీల నుండి గట్టి పోటీని ఎదుర్కొంది. 19 వ శతాబ్దంలో చక్కెర ధరలు తరుగుదల ద్వీపాలలో తీవ్రమైన మాంద్యానికి కారణమయ్యాయి. ఈ సమయంలో కొత్త నగదు పంట, కోకినియలు సాగులోకి వచ్చింది. ఇది దీవుల ఆర్థిక వ్యవస్థను అభివృద్ధి చేసింది. ఈ సమయంలో కెనరియన్-అమెరికన్ వాణిజ్యం అభివృద్ధి చేయబడింది. దీనిలో కొకానియల్, చెరకు, రం వంటి కెనరియన్ ఉత్పత్తులు అమెరికన్ ఓడరేవులైన వెరాక్రూజ్, కాంపెచే, లా గైరా, హవానా వంటి వాటిలో విక్రయించబడ్డాయి.
వాతావరణం ఉష్ణమండల, ఎడారిగా ఉంటుంది. సముద్రం, వేసవి గాలుల ద్వారా నియంత్రించబడుతుంది. ద్వీపాలలో పలు సూక్ష్మవాతావరణాలు ఉన్నాయి. కొప్పెను శీతోష్ణస్థితి వర్గీకరణ ఆధారంగా వర్గీకరణలు ప్రధానంగా పాక్షిక శుష్క, ఎడారి భూభాగాలుగా వర్గీకరించబడు ఉంటుంది.
కానరీ ద్వీపాలలో ఎక్కువ భాగం వేడి ఎడారి వాతావరణాన్ని గా సూచిస్తాయి. లా గోమెరా, టెనెరిఫే, లా పాల్మా ద్వీపాల మధ్యలో సముద్రం బాగా ప్రభావితమైన ఉపఉష్ణమండల తేమతో కూడిన వాతావరణం కూడా ఉంది; లౌరిసిల్వా అడవులు పెరుగుతాయి
కానరీ ద్వీపాలు స్పెయిన్ దక్షిణప్రాంతలోని స్వయంప్రతిపత్తి కలిగిన ప్రాంతం. ఇది అట్లాంటికు మహాసముద్రంలో ఉంది. ఇది మాకరోనేషియా అని పిలువబడే ప్రాంతంలో మొరాకోకు పశ్చిమంలో 100 కిలోమీటర్లు దూరంలో ఉంది. ఇది స్పానిషు ద్వీపసమూహంగా పరిగణించబడుతుంది.
స్పానిష్ జాతీయత కలిగిన 8 ప్రాంతాలలో కానరీద్వీపాలు ఒకటి. కానరీ ద్వీపాలు భౌగోళికంగా ఆఫ్రికా టెక్టోనికు ప్లేటులో ఉన్నాయి. ద్వీపసమూహం ఆర్థికంగా, రాజకీయంగా ఐరోకు చెందినవిగా ఉంటూ ఐరోపా సమాఖ్యలో భాగంగా ఉన్నాయి.
రాయలు కాంక్వెస్టు . కాథలిక్ చక్రవర్తుల పాలనలో 1478 - 1496 మధ్య కాస్టీల్ కిరీటం తరఫున జయించడాన్ని ఇది నిర్వచిస్తుంది. వీరు ఇప్పటివరకు జయించబడని ఆ ద్వీపాలను స్వాధీనం చేసుకోవడానికి ఆయుధాలు, పాక్షికంగా నిధులు సమకూర్చారు: గ్రాన్ కానరియా, లా పాల్మా, టెనెరిఫే విజయం ఈ దశ 1496 సంవత్సరంలో టెనెరిఫే ద్వీపం ఆధిపత్యంతో ముగిసింది. మొత్తం కెనరియన్ ద్వీపసమూహాన్ని కాస్టిలే కిరీటం నియంత్రణలోకి తెచ్చింది.
ఏడు ప్రధాన ద్వీపాలు, ఒక చిన్న ద్వీపం, అనేక లఘు ద్వీపాలు, అగ్నిపర్వత ద్వీపాలు, ఇవి కానరీ హాటుస్పాట్ చేత ఏర్పడ్డాయి. ఆధునిక యుగంలో స్పెయిన్లో కానరీ ద్వీపాలలో మాత్రమే అగ్నిపర్వత విస్పోటనం జరుగుతూ ఉన్నాయి. కొన్ని అగ్నిపర్వతాలు ఇప్పటికీ చురుకుగా ఉన్నాయి . కానరీ గొలుసు వంటి అగ్నిపర్వత ద్వీపాలలో తరచుగా అగ్నిపర్వత శిథిలాలు, కొండచరియలు విరిగిపడడం వంటి విపత్తులు సంభవిస్తుంటాయి.
1936 లో ఫ్రాన్సిస్కో ఫ్రాంకో కానరీల సైన్యాధ్యక్షుడిగా నియమించబడ్డాడు. ఆయన స్పానిషు సివిల్ యుద్ధం ప్రారంభమైన జూలై 17 న సైనిక తిరుగుబాటులో చేరాడు. లా పాల్మ, వల్లెహెర్మొసొ పట్టణం, లా గోమెర వంటి కొన్ని ప్రాంతాలు మినహాయింపుగా ద్వీపసమూహంలోని మిగిలిన ప్రాతాంల మీద వెంటనే ఫ్రాన్సు నియంత్రణ సాధించింది. ద్వీపంలో యుద్ధం లేనప్పటికీ యుద్ధానంతరం కానరీలలో రాజకీయ అసమ్మతి అత్యంత తీవ్రంగా ఉంది.
1618 లో బార్బరీ సముద్రపు దొంగలు లాంజారోటు, లా గోమెరా మీద దాడి చేసి 1000 మంది బందీలను బానిసలుగా అమ్మేందుకు తీసుకున్నారు. 1797 లో శాంటా క్రజ్ డి టెనెరిఫేను జూలై 25 న హొరాషియో నెల్సన్ ఆధ్వర్యంలో బ్రిటిషు నౌకాదళం దాడి చేసినప్పుడు మరో ముఖ్యమైన దాడి జరిగింది. బ్రిటిషు వారు ఆ దాడిని తిప్పికొట్టారు. యుద్ధంలో దాదాపు 400 మంది పురుషులను కోల్పోయారు. ఈ యుద్ధంలోనే నెల్సన్ కుడి చేయి కోల్పోయాడు.
ఈ ద్వీపసమూహంలో అత్యధిక జనసాంధ్రత కలిగిన ద్వీపం టెనెరిఫే. 8,65,070 మంది నివాసితులతో గ్రాన్ కానరియా, కానరీ ద్వీపాలలో రెండవ అత్యధిక జనసంఖ్య కలిగిన ద్వీపం, మెజోర్కా, టెనెరిఫే తరువాత స్పెయినులో మూడవ అత్యధిక జనాభా కలిగిన ద్వీపం. ఈ ద్వీపసమూహంలో ఫుర్టెవెంచురా ద్వీపం రెండవ అతిపెద్దది, ఆఫ్రికా తీరం నుండి 100 కిమీ దూరంలో ఉంది.
తమను తాము స్పానిషు కెనరియన్లమని పేర్కొన్నారు. తరువాత 37.1% మంది తమను స్పానిషు కంటే అధికంగా కెనరియన్లుగా భావిస్తున్నామని పేర్కొన్నారు. 6.1% మాత్రమే తమను తాము కెనరియన్ అని మాత్రమే భావిస్తున్నామని పేర్కొన్నారు.
సరిహద్దు సముద్రగర్భ చమురు నిక్షేపాలు, ఇతర సముద్ర వనరుల యాజమాన్యాన్ని నిర్ణయిస్తుంది. మొరాకో, స్పెయిన్ ప్రాదేశిక సరిహద్దుకు సంబంధించి ఒక రాజీకి రాలేకపోయాయి. ఎందుకంటే ఏ దేశం అయినా దాని యాజమాన్యం సరిహద్దు ఆధారిత వనరులకు హక్కును వదలడానికి ఇష్టపడదు. ఉదాహరణకు 2002 లో మొరాకో ఏకపక్ష స్పానిషు ప్రతిపాదనను తిరస్కరించింది.
2011 వేసవిలో ఎల్ హిరో క్రింద తక్కువ మాగ్నిటూడు కలిగిన వరుస భూకంపాలు సంభవించాయి. ఇవి ఈశాన్య-నైరుతి సరళ రేఖలో సంభవించాయి. అక్టోబరులో రెస్టింగాకు దక్షిణాన 2 కి.మీ జలాంతర్గామి విస్ఫోటనం జరిగింది. ఈ విస్ఫోటనం వాయువులు, ప్యూమిస్‌లను ఉత్పత్తి చేసింది. కాని పేలుడు కార్యకలాపాల కారణాలు ఏవీ నివేదించబడలేదు
నేషనల్ కాంగ్రెస్ ఆఫ్ ది కానరీస్ , కానరీ ఐలాండ్సు పాపులరు ఫ్రంట్ వంటి స్వాతంత్ర్య అనుకూల రాజకీయ పార్టీలు ఉన్నాయి. ఈ పార్టీలు అహింసావిధానంలో పోరాడుతుంటాయి. వారికి ప్రజాదరణ దాదాపుగా స్వల్పంగా ఉంది. స్వయంప్రతిపత్త పార్లమెంటులో, క్యాబిల్డోసు ఇన్సులేర్సులలో వారికి ప్రాతినిధ్యం లేదు.
ప్రాతినిధ్యం వహిస్తున్న ఇతర మత విశ్వాసాల యెహోవా సాక్షులు, ది చర్చ్ ఆఫ్ జీసస్ క్రైస్టు ఆఫ్ లేటర్ డే సెయింట్స్, హిందూ మతం ఉన్నాయి." చర్చి ఆఫ్ ది గుయాంచే పీపుల్ స్థానిక అల్పసంఖ్యాక మతాలు ఉన్నాయి. అలాగే ప్రస్తుతం బౌద్ధమతం, జుడాయిజం, బహాయి, ఆఫ్రికన్ మతం, చైనీస్ మతాలు ఉన్నాయి.
ఈ ద్వీపాలకు స్పానిషు సెనేటులో 14 సీట్లు ఉన్నాయి. వీటిలో 11 స్థానాలకు సభ్యులను ఎన్నిక ద్వారా నియమించబడతారు. గ్రాన్ కానరియాకు 3, టెనెరిఫేకు 3, లాంజారోటు , ఫ్యూర్టెవెంచురా, లా పాల్మా, లా గోమెరా, ఎల్ హిరోరోకు 1 చొప్పున ఎన్నుకోగా, మిగిలిన 3 స్థానాలను ప్రాంతీయ శాసనసభ నియమించింది.
ఫ్రాన్సిసు మరణం తరువాత అల్జీరియా ఆధారంగా కానరీల స్వాతంత్ర్యం, స్వయం నిర్వహణ హక్కు కోసం ఒక స్వాతంత్ర్య-అనుకూల సాయుధ ఉద్యమం జరుగింది. 1968 లో విదేశీ పాలనలో ఉన్నప్పటికీ " ఆర్గనైజేషన్ ఆఫ్ ఆఫ్రికన్ యూనిటీ " స్వాతంత్ర్య ఉద్యమానికి న్యాయమైన గుర్తింపు ఇస్తూ కానరీ దీవులను ఆఫ్రికన్ భూభాగంగా ప్రకటించింది.
కాస్టిలియన్లు ద్వీపాలలో ఆధిపత్యం కొనసాగించారు. కాని స్థలాకృతి, స్థానిక గ్వాంచెలు ప్రతిఘటన కారణంగా వారు 1496 వరకు పూర్తి నియంత్రణను సాధించలేదు. చివరికి అలోన్సో ఫెర్నాండెజ్ డి లుగో టెనెరిఫే, లా పాల్మా ద్వీపాలను ఆక్రమించడంతో ప్రతిఘటన అణచివేయబడింది. ఆ తరువాత కానరీలను కాస్టిలే రాజ్యంలో చేర్చారు.
కండెలరియా వర్జిన్ ద్వీపాలలో క్రైస్తవ మతప్రచారానికి కారణం అయ్యారు. ఇద్దరు కాథలిక్ సన్యాసులు కానరీ దీవులలో జన్మించారు. సెయింట్ పీటర్ జోసెఫ్ బెటాంకురు. జోస్ డి అంచియేటా?
ఈ ద్వీపాలు అజోర్సు, కేప్ వర్దె, మదీరా, సావేజు దీవులతో మాకరోనేషియా పర్యావరణ ప్రాంతాన్ని ఏర్పరుస్తాయి. కానరీ ద్వీపాలు మాకరోనేషియా ప్రాంతంలో అత్యధిక జనాభా కలిగిన ద్వీపసమూహం. ఈ ద్వీపసమూహంలో ఏడు పెద్ద, అనేక చిన్న ద్వీపాలు ఉన్నాయి. ఈ దీవులన్నింటిలో అగ్నిపర్వతాలు ఉన్నాయి.
రెండవ స్పానిషు గణతంత్ర కాలంలో జోస్ మైక్వేల్ పెరెజు, గుల్లెర్మో అస్కానియో వంటి వ్యక్తుల నేతృత్వంలో మార్క్సిస్టు, అరాచక కార్మికుల ఉద్యమాల అభివృద్ధి ప్రారంభమైంది. అయితే స్పానిషు అంతర్యుద్ధం సమయంలో కొన్ని నగరాల వెలుపల ఈ సంస్థలు జాతీయవాద దళాల చేతిలో తేలికగా ఓడిపోయాయి.
లాస్ పాల్మాస్ డి గ్రాన్ కానరియా, శాంటా క్రుజు డి టెనెరిఫే, నగరాల ఉన్నత వర్గాల మధ్య అధికరించిన శత్రుత్వం కారణంగా 1927 లో ద్వీపసమూహం రెండు ప్రాంతాలుగా విభజించడానికి దారితీసింది. ఈ రెండు నగరాల మధ్య శత్రుత్వం కొనసాగుతోంది తొలగించడానికి వీలుపడని విధంగా మారింది.
ప్రాంతీయ కార్యనిర్వాహక సంస్థ, కానరీ ద్వీపాల ప్రభుత్వం లకు కానరీ ద్వీపాల ప్రస్తుత అధ్యక్షుడు ఏంజెలు వెక్టరు టోర్రెసు అధ్యక్షత వహిస్తాడు.
సిరెరా, రెన్ గుర్తించిన రెండవ రకం యాత్ర ఎక్కువ లేదా తక్కువ స్థాయిలో ప్రైవేటు కార్యక్రమాల నుండి ప్రారంభమైంది. వీటిలో కీ ఘాతాంకాలు ఈ క్రిందివి:
రెండవ ప్రపంచ యుద్ధ సమయంలో బ్రిటిషు నావికా స్థావరంగా చేసుకోవడానికి విన్స్టన్ చర్చిల్ కానరీ దీవులు ఆక్రమించుకోవడానికి రూపొందించిన ప్రణాళికను గిబ్రాల్టరు ఈవెంటు సందర్భంలో కార్యరూపందాల్చింది. ఆక్రమణ స్పానిషు ప్రధాన భూభాగం నుండి మొదలైంది.
కానరీ ద్వీపాలలో ఎక్కువ భాగం వేడి ఎడారి వాతావరణంగా సూచిస్తాయి. లా గోమెరా, టెనెరిఫే, లా పాల్మా ద్వీపాల మధ్యలో సముద్రం బాగా ప్రభావితమైన తేమతో కూడిన ఉపఉష్ణమండల వాతావరణం కూడా ఉంది; లౌరిసిల్వా అడవులు పెరుగడానికి అనువైన వాతావరణం ఉంటుంది.
కానరీ ద్వీపాలలో స్పెయినుకు చెందిన 13 జాతీయ ఉద్యానవనాలు ఉన్నాయి. ఇతర స్వయంప్రతిపత్తి సమాజాల కంటే ఇది అత్యధికం. వీటిలో రెండు యునెస్కో ప్రపంచ వారసత్వ ప్రదేశాలుగా ప్రకటించబడ్డాయి. మిగతా రెండు బయోస్పియరు రిజర్వులలో భాగం. ఉద్యానవనాలు:
మానవుల రాకకు ముందు కానరీలు చరిత్రపూర్వకాల జంతువులు నివసించేవి; ఉదాహరణకు రాక్షస బల్లి , టెనెరిఫే, గ్రాన్ కానరియా రాక్షస ఎలుకలు, చరిత్రపూర్వ రాక్షస తాబేళ్లు, జియోచెలోన్ బుర్చార్డి, జియోచెలోన్ వల్కానికా.
క్రైస్తవుల ఆధిక్యతలో ఉండగా ముస్లింలు అల్పసంఖ్యాక వర్గంగా ఉన్నారు. ఇస్లాం మత అనుచరుల మధ్య ఇస్లామిక్ ఫెడరేషన్ ఆఫ్ కానరీ ఐలాండ్సు ఇస్లామిక్ సమాహానికి మద్ధతు అందించడానికి ప్రాతినిధ్యం వహిస్తూ ఉనికిలో ఉంది.
సిరెరా, రెన్ కాలం 1770–1830 గా గుర్తించారు. అందులో "ఆ క్షణం వరకు ఫ్రాన్సు, ఇంగ్లాండు ఆధిపత్యం వహించిన ప్రాంతాలలో రోమను కాలానికి బ్రియో జర్మనీతో ప్రవేశించి ద్వీపాలలో ఉనికిని అభివృద్ధి చేసింది. పెరుగుతుంది".
గ్రాన్ కానరియా ఆదిమవాసులు తమను "కానరియోలు" అని పేర్కొన్నారు. స్పానిషులు ఈ ద్వీపం జయించిన తరువాత ఈ పేరు స్పానిష్ భాషలో బహువచనంలో ఉపయోగించబడింది. అనగా అన్ని ద్వీపాలను కానరి-గా సూచించడానికి ఉపయోగించబడింది
కానరీల సంపద సముద్రపు దొంగల దాడులను ఆహ్వానించింది. ఒట్టోమన్ టర్కిషు అడ్మిరలు, 1501 లో ప్రైవేట్ కెమల్ రీస్ కానరీలలోకి ప్రవేశించగా, 1585 లో మురాతు రీస్ ది ఎల్డరు లాంజారోటును స్వాధీనం చేసుకున్నాడు.
ప్రస్తుతం స్పెయిన్ స్వయంప్రతిపత్తి కలిగిన ప్రాంతాలలో కానరీ దీవులకు మాత్రమే రెండు రాజధానులు ఉన్నాయి: శాంటా క్రుజ్ డి టెనెరిఫే, లాస్ పాల్మాస్ డి గ్రాన్ కానరియా. 1982 లో సృష్టించబడింది.
చివరిగా 1982 లో కానరీ ద్వీపాల స్వయంప్రతిపత్తి చట్టం కానరీ ద్వీపాల స్వతంత్ర కమ్యూనిటీ, లాస్ పాల్మాస్ డి గ్రాన్ కానరియా, శాంటా క్రుజ్ డి టెనెరిఫే మధ్య ద్వీపసమూహం రాజధాని సమస్య పరిష్కరించబడింది.
ఇతర సిద్ధాంతాలు మొరాకో అట్లాసులో నివసిస్తున్న నుక్కారి బెర్బెరు తెగ నుండి వచ్చాయని, రోమను మూలాలలో కానరి అని పేరు పెట్టారు. అయితే ప్లీనీ ఈ పదంతో కుక్కలతో ఉన్న సంబంధాన్ని మళ్ళీ ప్రస్తావించాడు.
స్థానిక కానరియన్లు ప్రజల ఆధిక్యతతో రోమన్ కాథలిక్కులు ఉన్నారు. ఇటువంటి ఉత్తర ఐరోపా నుండి ప్రొటెస్టంటు క్రైస్తవ విశ్వాసాలకు చెందిన చిన్న విదేశీ జనాభా కూడా ఉన్నారు.
ఈశాన్య వాణిజ్య పవనాలకు సంబంధించి ద్వీపాల ఉపస్థితి కారణంగా తేలికపాటి, తడి లేదా చాలా పొడి వాతావరణం ఉంటుంది. అనేక స్థానిక జాతులు లారిసిల్వా అడవులను ఏర్పరుస్తాయి.
1950 నాటికి అనేక కమ్యూనిస్టు పార్టీ , జాతీయవాద, వామపక్ష పార్టీల ఏర్పాటు పార్టీల ఆకస్మిక అభివృద్ధి వరకు ఫ్రాంకో పాలనకు వ్యతిరేకత ప్రారంభం కాలేదు.
కానరీ దీవులు ఆక్రమణ తరువాత ఐదు శతాబ్దాలకంటే పూర్వం నుండి క్రైస్తవమతం ఆధిక్యతలో ఉంది. అనేక ఇతర మత సమాజాలు కూడా ఉన్నాయి.
20 వ శతాబ్దం ప్రారంభంలో బ్రిటిషు ఇటువంటి ఫిఫ్ఫే వంటి కంపెనీలు నియంత్రణలో ఎగుమతి చేయడానికి నూతన వాణిజ్య పంటగా అరటిని ప్రవేశపెట్టారు.